पाएं अपने शहर की ताज़ा ख़बरें और फ्री ई-पेपरडाउनलोड करें
मलोट शहर व आसपास के गांवों में इन दिनों शोरायुक्त भूजल की सप्लाई से लोगों की सेहत बिगड़ रही है। जिला शिकायत निवारण कमेटी के सदस्य जसबीर सिंह कुक्की संधू ने बताया कि न तो गांवों में पानी की सप्लाई सही हो रही है न ही शहर में। मलोट शहर में वाटर सप्लाई विभाग की ओर से भूजल सप्लाई किया जा रहा है जोकि शोरायुक्त है। शहर के विभिन्न वार्डों से राज कुमार, जीवन राम, गुरप्रीत सिंह, कुलदीप व वीना रानी, कृष्ण कुमार ने शिकायत की है कि जो भूजल सप्लाई किया जा रहा है वह पीने लायक नहीं है। इसे केवल नहाने, कपड़े धोने के लिए ही यूज किया जा सकता है।
लोगों का कहना है कि अगर विभाग ने शोरेवाला पानी की सप्लाई करना है तो क्यों न लोग अपने अपने बोर करवा लें। संधू ने कहा कि मलोट व लंबी हलके के लोगों की ओर से भी शिकायतें आ रही है कि पंचायतों के अधीन जल घरों के माध्यम से लोगों को हो रही पानी की सप्लाई का भी बुरा हाल है। गांवों में भी शोरेवाला पानी सप्लाई किया जा रहा है। जिला शिकायत निवारण कमेटी की बैठक में ऐसे मामले ध्यान में लाए जाते है, परंतु गत साढ़े चार साल में अब तक दो बैठकें ही हो सकी जिसमें उठाए मुद्दों का भी कोई हल नहीं हो सका। उन्होंने कई बार मुक्तसर के शिकायत निवारण कमेटी के चेयरमैन व कैबिनेट मंत्री चरणजीत सिंह चन्नी व जिला अधिकारियों से संपर्क करने की कोशिश के बावजूद संपर्क नहीं हो रहा है।
पानी के 15 हजार कनैक्शन, 15 लाख गैलन पानी की सप्लाई
मलोट वाटर सप्लाई विभाग के पास 15 हजार के करीब पानी के कनेक्शन हैं। लोगों को 15 लाख गैलन पानी की सप्लाई की जाती है। नहरी विभाग द्वारा 15 हजार क्यूसिक पानी दिया जाता है जिसे ट्रीट करके लोगों को सप्लाई किया जाता है।
शहरी उपभोक्ताओं पर सीवरेज व पानी की सप्लाई के बिल पेंेडिंग, 9 करोड़ की वसूली अभी होनी बाकी
एसडीओ की पोस्ट खाली होने के चलते विभाग के अधिकारी जूनियर इंजीनियर (जेई) राजवंत सिंह ने बताया कि कुछ समय पहले पानी की बंदी के चलते स्टोरेज पानी के साथ बोर का पानी ट्रीट करके सप्लाई किया जाता रहा हैं। पानी की बंदी खत्म होने के बाद पानी साफ होने तक कुछ दिन बाद नहरी पानी की सप्लाई की जा रही हैं। शहरी उपभोक्ताओं की ओर सीवरेज व पानी की सप्लाई के बिल पेडिंग पड़े हैं। करीब 9 करोड़ की वसूली पेडिंग पड़ी है, जबकि पंजाब सरकार की 2003 व 2008 तक लोगों को बिलों में छूट दी गई थी फिर भी लोगों की ओर करोड़ों रुपए बकाया हैं।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva bho_Deva hin_Deva hin_Deva hin_Deva zho_Hant eng_Latn